Jumala Sõna on elav ja tegev. Heebrealastele 4:12
Olge juurdunud ja rajatud armastuses. Efeslastele 3:7
Valvake, seiske usus, olge julged ja tugevad. 1. Korintlastele 16:13
PALVEKOOL Piibellik palve argipäevas
Tere tulemast saatesse "Palvekool", kus palvetame Jumala Sõna.
Kui tore, et otsustasid seda saadet vaadata.
Teeme seda koos, nii et ava oma Piibel,
et saate jooksul üheskoos palvetada.
Mina olen Patrik Sandberg.
Nii põnev, et saame koos palvetada.
Täna räägime Pauluse palveist tema kirjas korintlastele.
Iga raamat Piiblis on väga põnev.
Enne palveid on meil tavaks õppida midagi Jumala kohta.
Heebrealastele 5:7 õpetab meile Jeesuse palveelust:
"Oma maise elu päevil
ohverdas Jeesus palumisi ja anumisi suure hüüdmise
ja pisaratega selle poole, kes teda võis päästa surmast,
ja teda võeti kuulda tema allaheitlikkuse tõttu.
Ja olles küll Poeg,
õppis ta kuulekust selle läbi, mida ta kannatas.
Ja kui ta oli saanud täiuslikuks,
sai ta igavese pääste toojaks kõigile, kes on talle kuulekad,
kuna Jumal oli kuulutanud tema ülempreestriks
Melkisedeki korra järgi."
Jeesus on saanud Ülempreestriks ja istub Isa paremal käel
ning kostab ehk palvetab me eest.
Isa istub troonil ja Ta paremal käel istub Jeesus ja palvetab praegugi.
Püha Vaim on siin maa peal.
Ta on meie, usklike, sees
ja kui meie palume midagi Jeesuse nimel,
siis hakkab midagi toimuma, sest pool tööd on juba tehtud.
Nii me õpime Teda ka tundma.
Jumalat paremini tundma õppimiseks loeme Ilmutusraamatu 15:2-4:
"Ja ma nägin otsekui tulega segatud klaasmerd ja neid,
kes olid võitnud metsalise ning ta kuju ja ta nime arvu,
seisvat klaasmere ääres, Jumala kandled käes.
Nad laulsid Jumala sulase Moosese laulu ja Talle laulu:
"Suured ja imelised on sinu teod, Issand Jumal, Kõigeväeline!"
Kas näed seda pilti silme ees, kuidas nad taevas laulavad?
"Suured ja imelised on sinu teod, Issand Jumal, Kõigeväeline!"
Me õpime Teda tundma kui Kõigeväelist Jumalat.
Näeme, et taevas ei ole tühi paik vaid täis elu ja laulu ja muusikat.
Nii et see ei ole igav koht.
"Õiged ja tõelised on sinu teed, sa paganate kuningas!"
Ta esitleb end kui rahvaste Kuningat.
"Kes ei peaks kartma sind, Issand, ning ülistama sinu nime?
Sina üksi oled püha, kõik paganad tulevad ning kummardavad sinu ette,
sest su õiged seadmised on saanud avalikuks."
Jumal mõistab õiglast kohut.
Me õpime Teda tundma kui rahvaste Kuningat.
Palvetame koos.
Isa, ma tänan Sind, et võime Sind tundma õppida.
Tänu klaasmere eest
ja et oled võitnud metsalise, selle kuju ja nime arvu.
Tänan, et oled võitnud igavese võidu.
Tänu vere eest, kannelde eest taevas, Moosese laulu eest,
Talle laulu eest ning Sinu suurte ja imeliste tegude eest.
Palume, et saaksime seda näha põhjamaades.
Palume Sind, Kõikvõimas Jumal.
Õiged ja tõelised on Sinu teed, rahvaste Kuningas.
Palume, et Sa ilmutaksid end siin põhjamaades.
Kes ei peaks austama Sind ja kiitma Su nime?
Issand, palume, et Sina saaksid kõik au,
palume kõigi ülistajate eest põhjamaades.
Vabasta ülistus.
Las vaikus murduda.
Las uued viisid ja laulud tulla esile üle põhjamaade!
Täname, et võime Sind kummardada, sest Sina oled hea Jumal.
Anname Sulle au, Jeesuse nimel, aamen.
PALVEKOOL Piibellik palve argipäevas
Nüüd liigume järgmise osa juurde ning uurime Pauluse palveid,
mis on Jumala Sõnas, kirjas korintlastele.
1. Korintlastele 1:4-9.
Näeme, kuidas Paulus palvetab.
Me ühineme temaga, nii et võta oma Piibel nüüd lahti.
"Ma tänan alati oma Jumalat teie pärast Jumala armu eest,
mis teile on antud Kristuses Jeesuses!"
See on see, kuidas ta alustab.
Meiegi täname Sind, Issand, koos oma palvekooliga,
kus me õpime Sinu Sõnast.
Tänu, Issand, et võin samuti tänada
teie kõigi eest, kes te seda saadet vaatate.
Ma õnnistan teid.
Isa, aitäh selle headuse eest, mis on Sul igaühele.
Tänan selle armu eest, mille teie olete saanud Kristuses Jeesuses.
Palun, et see saaks praegu ilmsiks, Jeesuse nimel.
Salm 5: "Te olete ju kõige poolest saanud rikkaks temas,
igasuguses sõnas ja igasuguses mõistmises,
kuna tunnistus Kristusest on teis kinnitatud.."
Isa, ma tänan, et iga kuulaja on rikas kõige poolest.
Las nad mõistavad seda, näevad seda ja võtavad vastu.
Tänan, et nad on rikkad sõnas ja mõistmises.
Palun neile ilmutuse Vaimu, mõistmist ja arusaamist,
kuna tunnistus Kristusest on neis kinnitatud.
Isa, palun, et tunnistus saaks vankumatult kinnitatud
igas usklikus, kes kuuleb praegu mu häält.
Tunnistus Jeesusest Kristusest,
andestusest, õigekssaamisest, lepitusest, puhastusest vere läbi.
Tänu, Jeesus, et Sa ilmutad seda.
7. salm: "..nii et teil ei ole puudu ühestki armuannist,
oodates meie Issanda Jeesuse Kristuse ilmumist.
Tema kinnitab teid ka lõpuni, et te oleksite laitmatult puhtad
meie Issanda Jeesuse Kristuse päeval.
Ustav on Jumal, kelle poolt te olete kutsutud osadusse
tema Poja Jeesuse Kristuse, meie Issandaga."
Isa, palun nüüd lõpetuseks selle osa järgi.
Palun, et tugevdaksid iga inimest ja iga juhti.
Tugevda nende abielu, tugevda neid tööl ja koguduses,
tugevda neid ühiskonna sammastena.
Isa, palun, et neid ei saaks süüdistada milleski meie Issanda
Jeesuse Kristuse päeval, vaid et nad peaks lõpuni vastu.
Tänan, et oled ustav Isa ja oled kutsunud meid osadusse.
Selles oled Sina meie tagatis.
Palun seepärast meie kuulajale uut värsket osadust Issandaga.
Õnnista neid ja las nad kohtuda Sinuga.
Las nad joovad Sinu vett, Sinu elu.
Tänan Sind, et oled hea.
Tänan Su Sõna eest, et süütad selle kui tõrviku meis.
Tänu osaduse eest Pojaga, Jeesuse Kristusega.
Kinnita neid iga hommik ja päev.
Julgusta neid, kes on kurvad, Jeesuse nimel, aamen.
1. Korintlastele 16:13-14, kaks lühikest salmi:
"Valvake, seiske usus, olge mehised, saage tugevaks!
Kõik teie teod sündigu armastuses!"
Issand, nüüd palume sama.
Tänu, et saame seda teha kõik koos.
"Valvake, seiske usus."
Issand, palun kõigepealt valvsust,
et meid ei saaks siia-sinna kõigutada
vaid ma palun valvsust ja kindlat seismist usus.
Palun, et Sõna kinnistuks igaühes sügavalt,
kui me selle järgi palvetame ja kuulutame välja Sõna kui mõõka.
Õpetasid meile, et loomise algul oli kõik pime ja tühi ja paljas.
Püha Vaim oli seal ja Vaim on mu sõbraga ka täna.
Kui nad kuulutavad palves, siis vabaneb sellest valgus.
"Saagu valgus!"
Täname, Isa, et tuled ja katad meid, nii et me seisame kindlalt usus.
Me tahame olla julged ja tugevad.
Palun julgust sellele, kes selle kaotanud.
Palun tugevust nõrkadele.
Palveta nii ka oma pere eest, rakugrupi ja noorte eest.
14. salm: "Kõik teie teod sündigu armastuses!"
Issand, palun armastuse lainet, et saaksime Su armastusest jõudu.
Issand, ütled Juuda kirjas 1:20-21,
et kui me palume Vaimus, siis me jääme Sinu armastusse.
Palun keelteanni vabanemist.
Palun, et see pääseks paljudel voolama.
(palvetab võõrastes keeltes)
Issand, vabasta võõrad keeled,
et me saaks ülesehitatud ja jääksime Sinu armastusse.
Tänu Sinu andide eest, mis Sa oled meile andnud. Aamen.
Veel üks lühike salm 2. Korintlastele 2:14:
"Aga tänu olgu Jumalale,
kes meid Jeesuses Kristuses viib igal pool võidukäigus kaasa
ja teeb kõigis paigus meie kaudu avalikuks oma tunnetuse lõhna."
Need on imelised uudised.
Me täname Jumalat, kes alati viib meid võidukäigus kaasa.
Kristuse võidukäigus.
Sa ei pea olema ise võitnud
vaid Kristus on võitnud kõik valitsused ja võimud
ning istub nüüd troonil Isa paremal käel.
Meie võime olla sealsamas ning liikuda koos Temaga.
Issand, täname, et viid alati meid edasi Kristuse võidukäigus
ja levitad oma tunnetuse lõhna meie ümber kõigis paigus,
igas töökohas ja igas linnas meie põhjamaades.
Issand, palume, et sa tuleks igasse külasse ja elurajooni.
Puuduta politseinikke, kiirabitöötajaid,
kohaliku omavalitsuse töötajaid, parlamenti ja valitsust.
Puuduta meedia- ja haridustöötajaid
ning kõiki inimesi oma Koguduse usklike läbi.
Sa viid meid igal pool oma võidukäigus kaasa.
Täname, et Su Sõna on tõde. Aamen.
Viimaseks loeme 2. Korintlastele 13:7:
"Me palume Jumalat, et teie ei teeks mingit kurja -
mitte et meie seeläbi paistaksime kõlblikena,
vaid me tahame, et teie teeksite head,
ehkki meie oleksime nagu kõlbmatud.
Sest me ei suuda midagi tõe vastu, vaid üksnes tõe poolt.
Meid rõõmustab, kui meie oleme nõdrad, teie aga vägevad.
Ja me palvetame, et teie asjad saaksid korda.
Ma kirjutan seda eemal olles sellepärast,
et ma teie juures olles võiksin seda meelevalda,
mille Issand mulle on andnud, kasutada ülesehitamiseks
ja mitte karmilt mahalõhkumiseks.
Lõppeks, vennad, olge rõõmsad!
Seadke oma asjad korda,
laske endid julgustada, olge üksmeelsed, pidage rahu!
Küll siis armastuse ja rahu Jumal on teiega!"
"..Issanda Jeesuse Kristuse arm, Jumala armastus
ja Püha Vaimu osadus olgu teie kõikidega!"
Lõpetuseks palvetame selle järgi.
Palume, et te kasvaks suuremasse küpsusesse.
Usalda Jumalat veel rohkem, astu uusi samme,
õhuta üles teisi, kasva Sõnas, kasva palves.
Saate lõpuks annan teile kodutöö tulevaseks seitsmeks päevaks.
Julgustan sind paluma neid Korintose kirjade salme iga päev,
just nii nagu tegime seda täna.
Palveta neid pere, lähedaste ja koguduse eest.
Kui oled juht, juhi teisi sellesse.
Isa, õnnistan nüüd tulevast seitset päeva
ja palun lõikuse Issandat, et Sa saadaks töötegijad lõikusele.
Matteuse 9:38.
Õnnista igaühte, kui nad palvetavad Korintose kirja.
Aitäh, et vastad palvele ja et oled hea Jumal.
Jeesuse nimel, aamen.
PALVEKOOL Piibellik palve argipäevas
Tahan teid, vaatajaid, täna julgustada.
Mul on suur respekt Taevas TV7 töö vastu põhjamaades.
Nad seisavad Jumala Sõna eest.
Kutsun teid üles andma oma panust ja külvama nagu põllumees,
kes künnab ja külvab, et näha lõikust.
Näeme, kuidas põhjamaad on Jumala Sõnast taganenud.
Kristlikest meestest loeb Piiblit 7% ja naistest 13%.
Aita kaasa ja külva sellesse töösse.
Las Sõna ja evangeelium ja abi jõuda ka teistesse riikidesse.
Anna oma panus, sest Taevas TV7 on hea pinnas.
Jumal õnnistagu sind!
Aitäh, et toetad seda tööd!
Helistades 900 1770 annetad 10 eurot.
Pangaülekande juhised kodulehel: www.tv7.ee/toetamine/
Tõlge: Riina Aasa